Стеван Магазиновић је рођен 1804. у Шапцу. За време Првога српскога устанка пред Османлијама је као дете избегао у Руму, где је одрастао и похађао школу. Вратио се у Шабац, а пошто је остао без оца, мајка му се преудала за Магазиновића, чије презиме је и он касније носио. Током 1823. радио је као бесплатни практикант у шабачком окружном суду, а као писар у ваљевском суду радио је од 1824. до 1829.